text: Her kører de hurtigst i Syd- og Sønderjylland
  12 april 2019 kl. 06.55
  Rigspolitiet uddeler flest fartbøder i Haderslev og Sønderborg kommuner.
  Bilisterne i Haderslev og Sønderborg Kommuner er tilsyneladende dem med det tungeste tryk i speederfoden her i Syd- og Sønderjylland. De to kommuner er de eneste fra vores del af Danmark på Rigspolitiets top 15-liste over de kommuner i hele landet, hvor politiet udskriver flest fartbøder.
  For at få en fartbøde på mere end 2000 kr., skal man køre mindst 40 pct. hurtigere end det lovlige.
  Bilister i Greve Kommune topper listen. Her er de gennemsnitlige bøder på 2262 kr.
  Bilister snuppet i Haderslev Kommune ligger på listens 12. plads med gennemsnitlige bøder på 1623 kr., og lige efter kommer bilisterne i Sønderborg Kommune på en 13. plads med gennemsnitlige bøder på 1613 kr.
  Her er hele listen over de kommuner, hvor de gennemsnitlige bøder var størst:
  1.  Greve Kommune: 2262 kroner.
  2.  Faxe Kommune: 2036 kroner.
  3.  Solrød Kommune: 1947 kroner.
  4.  Allerød Kommune: 1915 kroner.
  5.  Hillerød Kommune: 1762 kroner.
  6.  Tårnby Kommune: 1736 kroner.
  7.  Lolland Kommune: 1710 kroner.
  8.  Skanderborg Kommune: 1675 kroner.
  9.  Ikast-Brande Kommune: 1673 kroner.
  10. Brøndby Kommune: 1633 kroner.
  11. Gladsaxe Kommune: 1624 kroner.
  12. Haderslev Kommune: 1623 kroner.
  13. Sønderborg Kommune: 1613 kroner.
  14. Egedal Kommune: 1601 kroner.
  15. Langeland Kommune: 1594 kroner.
  Kilde: Data fra Rigspolitiet over politiets placeringer af fotovogne i 2018.
  